"حرب و صۆلح" بش زادگان عائله‌سی‌نین – بزوخوولار، بولکونسکیلر، روستوولار، کوراگینلر و دروبتسکوی عائله‌لری‌نین نماینده‌لری‌نین ۱۸۰۵–۱۸۱۳–جو ایللر آراسینداکی حیات و یاشاملارین‌دان، موناسیبتلرین‌دن، ۱۸۱۲–جی ایلده ناپولونون هۆجومون‌دان و بۇ حادیثه‌نین روسیه و اوْنون زادگانلارینین یاشامینا ائتکیین‌دن بحث ائدیر. بزوخوولار، اصیل‌لی، زنگین، لاکین پارچالانمیش بیر عائله‌دیر. عائله‌نین باشچی‌سی کیریل ولادیمیروویچ عؤمرونون سوْنون‌دا، غیری-قانونی دوغولموش اوْغلونو رسمن واریثی اعلان ائده‌رک، بۆتون وار-دؤولتینی اوْنا وئریر. بولکونسکیلر قدیم، حؤرمت‌لی و زنگین بیر عائله‌دیر. عائله‌نین باشچی‌سی اوْلان قوجا کنیاز نیکولای آندریویچ بولکونسکی ۲-جی یکاترینانین دؤورونده اوْردودا خیدمت ائتمیش و گنرال روتبه‌سینه کیمی یوکسلمیش‌دیر. روستوولار موسکودا یاشایان، چوْخلو مولکه مالیک اوْلسا دا، مادی باخیم‌دان چتین حیات سورن و گنج اؤولادلاری واسیتسی‌له زنگین عائله‌لرله قوهوملوق یارادیب اؤز مادی دۇروملرینی قایدایا سالماغا چالیشان بیر عائله‌دیر. کوراگین عائله‌سی اۆچ اؤولادا صاحب‌دیر و اوْنلارین هر اۆچو رومانین ان مۆباحیثه‌لی و موممالی تصاویری‌دیر. دروبتسکوی عائله‌سی کاسیبلاشمیش زادگان عائله‌سی‌دیر. عائله‌نین ایکی نماینده‌سی وار: یاش‌لی آنا و اوْنون حرب‌چی کاریراسی قورماغی آرزولایان اوْغلو بوریس.